Belugyminiszterium
Közfoglalkoztatási Helyettes Államtitkárság **Közfoglalkoztatási és Vízügyi Helyettes Államtitkárság**

Iktatószám: BM/14953-01/2021

**A közfoglalkoztatási programok éves ellenőrzési terve** 2022. **évre,**

a Belügyminisztérium, mint a közfoglalkoztatási feladatok szakmai irányítója által meghatározott hatósági ellenőrzésekhez

Budapest, 2021. október „ .”

Magyarország Kormánya a Nemzeti Reform Programban alapvetésként fogalmazta meg, hogy a munkának értékteremtő ereje van, ezért a magyar gazdaságpolitika középpontjába a munkát állította. A Kormányprogramban kiemelt célként került megfogalmazásra a teljes foglalkoztatás megteremtése, így azok számára, akik nem találnak az elsődleges munkaerőpiacon munkát, a szociális ellátás helyett a közfoglalkoztatás keretei között kell munkalehetőséget biztosítani. A közfoglalkoztatás így az elsődleges munkaerőpiacon elhelyezkedni nem tudó álláskeresők részére jelent közvetlen állami munkahely-teremtési eszközt.

A közfoglalkoztatás bekapcsolta a legális munka világába a hátrányos helyzetű és a szegregált vidéki térségeket és kistelepüléseket is, amelyek ezzel esélyt kaptak a hátrányos helyzetük csökkentésére, a felzárkózásra.A közfoglalkoztatás célja emellett az inaktív rétegek munka világába történő visszaintegrálása, és ehhez, valamint a munkavállaláshoz szükséges szakmai és humán kompetenciák megszerzésének elősegítése.

A közfoglalkoztatás ugyanakkor átmeneti foglalkoztatási forma, ami nem lehet gátja a versenypiaci munkavállalásnak.

A közfoglalkoztatási feladat végrehajtásához biztosított költségvetési forrás felhasználását törvények, kormány- és ágazati miniszteri rendeletek foglalják jogi keretbe, a megvalósítás és végrehajtás részletes eljárási szabályainak kialakítására e keret figyelembe vételével kerülhetett sor. A megvalósítás során folyamatosan szükséges ellenőrizni egyfelől a jogi keretek, másrészt a végrehajtási szabályok betartását.

Figyelemmel a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény, a fővárosi és megyei kormányhivatalokról, valamint a fővárosi és megyei kormányhivatalok kialakításával és a területi integrációval összefüggő törvénymódosításokról szóló 2010. évi CXXVI. törvény, továbbá a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV. 23.) Korm. rendelet szabályaira a Belügyminisztérium, mint a közfoglalkoztatási feladat szakmai irányítója az alábbiakban határozza meg a közfoglalkoztatásra vonatkozó 2022. évi országos hatósági ellenőrzési tervet.

**A közfoglalkoztatás végrehajtását szabályzó jogszabályok és eljárásrendek**

***Törvények:***

* Magyarország Alaptörvénye (2011. április 25.)
* a foglalkoztatás elősegítéséről és a munkanélküliek ellátásáról szóló 1991. évi IV. törvény;
* a számvitelről szóló 2000. évi C. törvény;
* az egyenlő bánásmódról és az esélyegyenlőség előmozdításáról szóló 2003. évi CXXV. törvény;
* a közpénzekből nyújtott támogatások átláthatóságáról szóló 2007. évi CLXXXI. törvény;
* a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény;
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény;
* Magyarország helyi önkormányzatairól szóló 2011. évi CLXXXIX. törvény;
* az államháztartásról szóló 2011. évi CXCV. törvény;
* a munka törvénykönyvéről szóló 2012. évi I. törvény;
* a közbeszerzésekről szóló 2015. évi CXLIII. törvény;
* az általános közigazgatási rendtartásról szóló 2016. évi CL. törvény;
* az adózás rendjéről szóló 2017. évi CL. törvény;
* a kormányzati igazgatásról szóló 2018. évi CXXV. törvény;
* a szociális hozzájárulási adóról szóló 2019. évi LII. törvény

***Korm. rendeletek:***

* a közpénzekből nyújtott támogatások átláthatóságáról szóló 2007. évi CLXXXI. törvény végrehajtásáról szóló 67/2008. (III. 29.) Korm. rendelet;
* a munkába járással kapcsolatos utazási költségtérítésről szóló 39/2010. (II. 26.) Korm. rendelet;
* a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet;
* a közfoglalkoztatási bér és a közfoglalkoztatási garantált bér megállapításáról szóló 170/2011. (VIII. 24.) Korm. rendelet;
* az államháztartásról szóló törvény végrehajtásáról szóló 368/2011. (XII. 31.) Korm. rendelet;
* az államháztartás számviteléről szóló 4/2013. (I. 11.) Korm. rendelet;
* a kedvezményezett járások besorolásáról szóló 290/2014. (XI. 26.) Korm. rendelet;
* az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet;
* az állami foglalkoztatási szervként eljáró járási (fővárosi kerületi) hivatalok általánostól eltérő illetékességi területéről szóló 67/2015. (III. 30.) Korm. rendelet;
* a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet;
* az állami foglalkoztatási szerv hatáskörében kiszabható bírságról szóló 29/2018. (II. 28.) Korm. rendelet;
* a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV.23.) Korm. rendelet;
* a Kormány tagjainak feladat- és hatásköréről szóló 94/2018. (V. 22.) Korm. rendelet

***Kormányhatározatok***

* Magyarország egyes területei közötti gazdasági egyenlőtlenség csökkentéséről szóló 1743/2018. (XII. 20.) Korm. határozat;
* a Magyarország egyes területei közötti gazdasági egyenlőtlenség csökkentése érdekében szükséges fejlesztési program kidolgozásáról szóló 1206/2019. (IV. 18.) Korm. határozat;
* a Magyarország egyes területei közötti gazdasági egyenlőtlenség csökkentése érdekében szükséges fejlesztési programcsomagról szóló 1403/2019. (VII. 5.) Korm. határozat;
* a „Felzárkózó települések” és gazdaságélénkítő program folytatása érdekében teendő további intézkedésekről szóló 1186/2020. (IV. 28.) Korm. határozat

***Eljárásrendek***

* Eljárásrend a járási startmunka mintaprogramok támogatásáról (2021/02-02/E)
* Eljárásrend az országos közfoglalkoztatási programok támogatásáról (2021/03-02/E)
* Eljárásrend az országos közfoglalkoztatási mintaprogramok támogatásáról (202109-02/E)
* Eljárásrend a hosszabb időtartamú közfoglalkoztatás támogatásáról (2021/04-02/E)
* Eljárásrend a közfoglalkoztatási programok munkaerőpiaci hatósági ellenőrzéséről   
  (2020/07-01/E)
* Eljárásrend a Kedvezményezett Települések Gazdaságélénkítő Programjának támogatásáról (BM/16845-1/2019.)

**Az ellenőrzés célja**

A közfoglalkoztatás eszközrendszerének kontrollja, amely kiemelten irányul a közfoglalkoztatási programok hatósági szerződései keretében megítélt pénzügyi támogatások **felhasználására,** annak **szabályszerűségére, a foglalkoztatás megvalósulására** és a hatékonyságára, továbbá arra, hogy a közfoglalkoztató alkalmazott gyakorlat mennyiben felel meg a jogszabályi előírásoknak és a minőségi elvárásoknak.

**Az ellenőrzés tárgya**

A beérkezett előzetes tervek, kérelmek és az ezek alapján megkötött hatósági szerződések, valamint **a szerződésekben és azok mellékleteiben** **vállaltak betartása, az előírt kötelezettségek teljesítés, kiemelten** a programok **záró beszámolói**, valamint Magyarország egyes területei közötti gazdasági egyenlőtlenség csökkentése érdekében szükséges fejlesztési programcsomagról szóló 1403/2019. (VII. 5.) Korm. határozat alapján a **felzárkózásban és gazdaságélénkítésben** segített települések közfoglalkoztatási programjai vonatkozásában.

**Az ellenőrzés időszaka**

Az ellenőrzés **általános** időszaka a **2021. január 1. és az ellenőrzés napja** közötti időszak. Ugyanakkor ez az időszak **kiterjesztendő** a hatósági szerződésben előírt/vállalt kötelezettségek vonatkozásában a **kötelezettség keletkezését megalapozó időszaktól az ellenőrzés idejéig**, a támogatás felhasználásának pénzügyi vizsgálata esetében a teljes **elévülési időszakra.**

**Az ellenőrzés tervezése, ütemezése**

Az ellenőrzés **tervezése előtt** szükséges az egyes támogatástípusok és egyedi döntés alapján indított programok vonatkozásában számba venni valamennyi kockázati szempontot, kiemelten a **beruházások folyamatos ellenőrzési** feladatait és **a kötelezettségek teljesítésének kontrollját.** Szükséges egyéb programjellemzőket is figyelembe venni a tervezés során így a betakarítási, **betárolási, értékesítési** időszakok, **a bevételek keletkezése és felhasználása**, valamint a programok **záró beszámolói benyújtási és tartalmi ellenőrzése időszakait** egyaránt.

Az ellenőrzés időpontjának emellett **igazodnia kell a támogatások időbeli ütemezéséhez** is, ezért az ütemterv kialakítása során erre tekintettel kell megtervezni az ellenőrzéseket.

Ezen elemek együttes figyelembe vételével kell az ellenőrzési **kockázatelemzés**t elkészíteni. A kockázatelemzés alapján szükséges az éves ellenőrzési tervet és annak megvalósítására a havi szintű ütemezést megtervezni, amelyek teljesülését járási és megyei szinten folyamatosan vizsgálni kell.

**Az ellenőrzés módszere**

* helyszíni ellenőrzés,
* adat és információgyűjtés,
* iratellenőrzés.

**Az ellenőrzés szempontjai**

Az ellenőrzés a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény, a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet, a közfoglalkoztatási bér és a közfoglalkoztatási garantált bér megállapításáról szóló 170/2011. (VIII. 24.) Korm. rendelet szabályainak helyes alkalmazására, továbbá Magyarország egyes területei közötti gazdasági egyenlőtlenség csökkentése érdekében szükséges fejlesztési programcsomagról szóló 1403/2019. (VII. 5.) Korm. határozat végrehajtása érdekében indított közfoglalkoztatási programok lebonyolítására irányul. Ennek keretében **a vizsgálat részei különösen**:

* támogatás nyújtására irányuló kérelem megalapozottságának és **a kérelemben foglalt adatok valódiságának ellenőrzése**,
* a közfoglalkoztatási programok működtetése, ezen belül kiemelten:
* a hatósági szerződéskötés szabályszerűsége,
* a közfoglalkoztatásra történő **közvetítések gyakorlata,**
* a közfoglalkoztatás programok **létszám-feltöltöttségének rendszeres vizsgálata**
* **a foglalkoztatáshoz és a munkavégzéshez** kapcsolódó, jogszabály által előírt **adminisztrációs feladatok** szabályszerű elvégzésének a közfoglalkoztatótól történő számonkérése,
* a garantált közfoglalkoztatási bérrebesorolt közfoglalkoztatottak **munkaköréhez szükséges, a jogszabály által előírt képzettségi és végzettségi kontrollja,**
* **az eszközbeszerzések** elszámolása, nyilvántartása,
* a közfoglalkoztatási program keretében beszerzett nagy értékű eszközök és a közfoglalkoztatásban megvalósított termelői kapacitások **fenntartásának és működtetésének ellenőrzése** a fenntartási kötelezettség teljes ideje alatt,
* a vállalt kötelezettségek teljesítése, különösen a vállalt **továbbfoglalkoztatási kötelezettség** vonatkozásában,
* a termelt mennyiségek **nyilvántartása és felhasználásuk/értékesítésük** szabályozottsága, jogszabályi megfelelése,
* a keletkezett **bevétel felhasználása**,
* a közfoglalkoztatási program **záró beszámolójának** időbeni benyújtása, annak értékelhetősége, valóságtartalma,
* a hatósági szerződés és/vagy az általános szerződési feltételek megsértése miatti **szankciók, bírságok alkalmazásának gyakorlata**,
* a lefolytatott ellenőrzések alapján a szükségessé **váló hatósági intézkedések** (kizárás, támogatás részbeni, vagy teljes összegű visszakövetelése, közigazgatási bírság, büntető eljárás kezdeményezése) **megtétele és ezek nyomon követése.**

**Visszacsatolás rendszere**

Az ellenőrzések befejezését követően szükséges a döntéshozók (járási és megyei) számára a megfelelő visszajelzést készíteni, legyen az akár pozitív megállapítást tartalmazó, akár intézkedést igénylő. Ebben **meg kell jelennie** a lefolytatott ellenőrzések alapján **a szükségessé vált és megtett első fokú hatósági intézkedéseknek** is.

Az ellenőrzések **havi** tervezéséről és tényleges megvalósulásukról a szakmai felügyeletet gyakorló **Belügyminisztérium számára** a mindenkor hatályos „A közfoglalkoztatási programok hatósági ellenőrzéséről” szóló **eljárásrend szabályai szerint** szükséges számot adni.

Az **éves ellenőrzések megvalósulásáról** a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV. 23.) Korm. rendelet 29. §. (3) bekezdése alapján összegző jelentés készítése és a szakmai irányító részére történő megküldése szükséges, területi és támogatástípusonkénti, valamint ellenőrzési forma szerinti bontásban **az ellenőrzési időszak lezárását követő 30. napig.**